बीजिंक:- कर’ना भाइराजनि जागायजेन्नाया 2019 इं माइथायाव गिबियै जोनोम जादोंमोन चीन्नि उहान सहर (Wuhan City)निफ्राय।जायनि उनाव दुलाराय मुलुगावनो भायराजनि मोनसे सोमखिखांनाय लाबोदोंमोन। भारत हादतनि हेंथायै गोदान गोदान सोलो दिहुनगिरि चीन हदरा दिनै भारतखौ हेफाजाब होनो सिगांबोदों। चीना बुंदोंदि दासान्दि कर’नानि साग्लोबसारनाय महामारिनि गोब्राब समाव भारतखौ मोनफ्रोमबो थासारिआवनो हेफाजाब होनो थाखाय साखा-फारा। गोदान दिल्लीनिफ्राय सिखारनाय मोनसे सोंथिनि फिन्नायाव चीन हादोरनि बुंथिगिरि वांग वेनबिन ( Wang Wenbin)आ बुंदोंदि Covid-19 साग्लोबसारनाय महामारियाआ सुबुं माहारिनिनो सुथुर, जायजों जुजिनो थाखाय मुलुगनि दरफ्रोम्बो हादरफोरानो खौसेयै आरो गावजों गाव हेफाजाब होलायनांगौनि गोनांथि दं। बियो बुंबावयोदि बे गोब्राब समाव जों भारतखौ हेफाजाब होनो थाखाय साखा-फारा जानानै दं। नाथाय सान्नो गोनां बाथ्राया बेसोदि चीन हादरानो दुलाराय मुलुगखौ खैफोदाव खोख्लैदोंमोन। वांग वेनबिन आ बुंदोंदि जों भारतनि गारज्रिसिन जालांनाय हालोद आरो फाहामथायनि मुवा बेसाद दैथायनाय लोरबांथि आरो थोसारजासे नङै थासारिखौ खौरां मोनबाय। बिथाङा बुङो जों गासैबो नसुंसेनि हादरफोरनि थाखाय हेफाजाब होनो साखाफारा।